มันนี่ทูเดย์
แจกหนังสือ
30 ธ.ค. 2558

แจกหนังสือ
ธนาคารเพื่อการส่งออกและนำเข้าแห่งประเทศไทย (เอ็กซิมแบงก์) แจกฟรี! หนังสือคู่มือส่งออก “ส่งออกไม่ยาก...อย่างที่คิด” รวมสาระน่ารู้ที่จะช่วยให้ผู้ประกอบการไทยที่สนใจจะเริ่มต้นธุรกิจส่งออกได้เตรียมความพร้อมในแต่ละขั้นตอน ตั้งแต่เริ่มต้นกิจการไปจนถึงขยายและดำเนินธุรกิจส่งออกได้อย่างประสบความสำเร็จในโลกยุคใหม่ ติดต่อขอรับได้ที่ส่วนประชาสัมพันธ์ ชั้น 18 EXIM BANK สำนักงานใหญ่ สอบถามโทร. 02-271-3700, 02-617-2111 ต่อ 1141-6 หรือสาขาทุกแห่ง
สินเชื่อปีใหม่
น.ส.อรอนงค์ อุดมก้านตรง ผู้ช่วยกรรมการผู้จัดการใหญ่ ผลิตภัณฑ์สินเชื่อรายย่อย สายธุรกิจรายย่อย ธนาคารซีไอเอ็มบี ไทย เปิดเผยว่า ธนาคารออกโปรโมชั่นต้อนรับการใช้จ่ายช่วงเทศกาลปีใหม่ ด้วยโปรโมชั่นบัตรสินเชื่อบุคคลเอ็กซ์ตร้าแคช อัตราดอกเบี้ย 5.99% ต่อปี นาน 3 เดือน สำหรับพนักงานผู้มีรายได้ประจำต่อเดือนตั้งแต่ 2.5 หมื่นบาทขึ้นไป โปรโมชั่นเริ่มวันที่ 1 ม.ค.-31 มี.ค. 2559 โปรโมชั่นนี้จะช่วยแบ่งเบาภาระดอกเบี้ยสำหรับผู้ที่วางแผนการใช้เงินในช่วงเทศกาลแห่งความสุข ทั้งการซื้อของขวัญ การท่องเที่ยว การสังสรรค์กับครอบครัว